google/wiki40b huggingface dataset:
Νομικός Κώδικας του Βίνοντολ

Ο Νομικός Κώδικας του Βίνοντολ ή Διάταγμα του Βίνοντολ (κροατικά: Vinodolski zakonik‎) είναι ένα από τα παλαιότερα νομικά κείμενα που είναι γραμμένα στη Κροατική γλώσσα και είναι ένας από τους παλαιότερους σλαβικούς κώδικες. Γράφτηκε στο Γλαγολιτικό αλφάβητο. Αρχικά καταρτίστηκε το 1288 από μια επιτροπή 42 μελών στο Νόβι Βινοντόλσκι, μια πόλη στην ακτή της Αδριατικής Θάλασσας στην Κροατία, που βρίσκεται νότια της Τσρικβέντισα, του Σέλτσε, του Μπριμπίρ και βόρεια του Σένι. Ωστόσο, ο ίδιος ο κώδικας διατηρείται σε ένα αντίγραφο του 16ου αιώνα.

Περιεχόμενο

Μια παράγραφος τέθηκε για να καθορίσει τη σχέση μεταξύ των δούκων και της αγροτιάς της περιοχής. Είναι το παλαιότερο μεταξύ όλων των καταστατικών πόλεων της Κροατίας, τα οποία αντιπροσώπευαν μια συμφωνία μεταξύ του λαού του Βινοντόλ και των νέων κληρικών τους, των πρίγκιπων του Κρκ. Περιέχει σημαντικές πληροφορίες σχετικά με τον φεουδαρχικό νόμο σε αυτή τη περιοχή, ο οποίος αντικατέστησε τα φυλετικά έθιμα μιας προηγούμενης περιόδου. Το καταστατικό του Βίνοντολ παρέχει μια σπάνια σύγχρονη εικόνα των συνθηκών ζωής και των πολιτικών στη μεσαιωνική Ευρώπη. Οι παλαιότεροι κανονισμοί σχετικά με τη δημόσια υγεία στη δυτική Κροατία διατηρούνται στο Καταστατικό του Βίνοντολ. Σήμερα, έχει αποθηκευτεί στην Εθνική και Πανεπιστημιακή Βιβλιοθήκη του Ζάγκρεμπ.
Το καταστατικό του Βίνοντολ επιβεβαιώνει το καθεστώς του Βίνοντολ ως διοικητικό και πολιτικό κέντρο από τον 13ο αιώνα. Το κείμενο του νόμου διατηρείται ως αντίγραφο από τον 16ο αιώνα.

Εκδόσεις

Η πρώτη έντυπη έκδοση εκπονήθηκε το 1843 από τον Αντούν Μαζουράνιτς στον τρίτο ετήσιο τόμο του περιοδικού Κόλο. Ο Οσίπ Μποντιάνσκι το μετέφρασε το 1846 στη ρωσική και η Άννα Μιχαήλνοβνα Εβρεϊνόβα επεξεργάστηκε την έκδοση του 1878 στην Αγία Πετρούπολη, και ήταν πανομοιότυπη με την αρχική έκδοση καθώς και με τη λατινική και κυριλλική μεταγραφή. Ο Βατροσλάβ Γιάγκιτς το δημοσίευσε το 1880, τόσο την πρωτότυπη όσο και μια ρωσική μετάφραση με φιλολογικά και νομικά σχόλια. Ο Βατσλάβ Ματσιεγιόβσκι το μετέφρασε το 1856 στην πολωνική γλώσσα, ο Ζιλ Πρέουξ το μεταφράζει το 1896 στα γαλλικά, ο Μαρκ Κοστρέντσιτς το μετέφρασε το 1931 στα γερμανικά και ο Λούγιο Μάργκετιτς το μετέφρασε το 1981/1982 στα ιταλικά και το 1983 στα αγγλικά. Ο Γιόσιπ Μπρατούλιτς επεξεργάστηκε την πανομιότυπη έκδοση του 1988 με σχόλια και λεξικό.
Όχθια Αρκαδίας

Ιστορικά στοιχεία

Πολύ κοντά στα Όχθια βρίσκεται η περιοχή "Παλιόκαστρο", που έχει χαρακτηριστεί ως αρχαιολογικός χώρος. Εκεί ενδέχεται να βρισκόταν φράγκικο κάστρο του 14ου αιώνα. Ως αρχαιολογικός χώρος έχει χαρακτηριστεί και το ύψωμα Αϊ-Λιάς. 
Η αρχική ονομασία του χωριού Όχθια ήταν Καρακασάνι ή Καραχασάνι. Εικάζεται πως είτε πρόκειται για τουρκοαλβανικό τοπωνύμιο, που δημιουργήθηκε μεταξύ 1400 και 1715, είτε πως ήταν όνομα ενός Τούρκου Αγά (από τα τουρκικό καρά = μαύρος και το όνομα Χασάν). Δεν έχει εξακριβωθεί πότε ακριβώς δημιουργήθηκε ο αρχικός οικισμός. Κατά μια προσέγγιση αυτό έγινε περί το 1440, με εγκατάσταση Αλβανών, ωστόσο υπάρχουν σοβαρές ενδείξεις για προγενέστερη κατοίκηση, από την εποχή της Φραγκοκρατίας και Ενετοκρατίας. Μεταξύ 1836-1861 τα Όχθια υπάγονταν στο Δήμο Λυκουρίας και από το 1861 μέχρι το 1912 στο Δήμο Ηραίας. Κατόπιν, τα χωριά Ζουλάτικα, Καραχασάνι και Μπούζα, συνέστησαν την κοινότητα Ζουλάτικα. Το 1927 ο τότε κοινοτικός συνοικισμός "Καραχασάνιτης" (Καραχασάνι) μετονομάστηκε σε "Όχθια".
Δέντρο της Παναγίας

Το Δέντρο της Παναγίας είναι φυσικό μνημείο στο προάστιο του Καΐρου Ματαρίγια. Το δέντρο είναι συκομουριά που σύμφωνα με την τοπική δοξασία είναι το δέντρο όπου ξαπόστασε η Παναγία. Επί πολλά χρόνια έβγαζαν τους φλοιούς του δέντρου πιστεύοντας ότι είχαν θαυματουργές ιδιότητες. Δίπλα στο δέντρο υπάρχει κοντοκκλήσι.
Το δέντρο για αιώνες αποτελεί τόπο προσκυνήματος για τους Κόπτες, πολλοί μάλιστα επισκέπτονται το δέντρο για να το ακουμπήσουν πιστεύοντας ότι θα θεραπευτούν από κάποια ασθένεια ή να προσευχηθούν σε αυτό. 
Σύμφωνα με την παράδοση, ο Ιωσήφ με τη Παναγία και τον Ιησού ήρθαν στην Αίγυπτο για να αποφύγουν τον Ηρώδη και τη σφαγή των νηπίων. Κατά την περιήγηση τους έφτασαν στη Ματαρίγια, που ήταν τότε ένα μικρό χωριό. Ξαποσταίνοντας κάτω από το δέντρο, ο Ιησούς ανάβλυσε μία πηγή με νερό όπου η Παναγία τον έπλυνε.
Αξιώματα Πεάνο

Θεωρία Αριθμών

Τα αξιώματα του Πεάνο μπορούν να επαυξηθούν με τις διαδικασίες της πρόσθεσης και του πολλαπλασιασμού, αλλά και με τη σχέση διάταξής στο σύνολο N. Οι αντίστοιχες συναρτήσεις και σχέσεις είναι κατασκευασμένες σε δεύτερης τάξης λογική (αγγλικά: "second-order logic") ενώ φαίνεται να είναι μοναδικές χρησιμοποιώντας τα αξιώματα του Πεάνο.

Άτυπα Μοντέλα (αγγλικά: Nonstandard models)

Παρόλο που οι συνήθεις φυσικοί αριθμοί ικανοποιούν τα αξιώματα PA, υπάρχουν άλλα άτυπα μοντέλα όπως : το θεώρημα του συμπαγούς που αναφέρει ότι η ύπαρξη άτυπων στοιχείων δεν μπορεί να εξαιρεθεί από την πρώτης τάξης λογική.Το παραπάνω θεώρημα των Löwenheim–Skolem δείχνει ότι υπάρχουν άτυπα μοντέλα PA για άπειρους πληθικούς αριθμούς. Αυτή δεν είναι η περίπτωση του πρωτότυπου (δεύτερης τάξης) αξιώματος Πεάνο,το οποίο έχει ένα μοναδικό μοντέλο, για τον ισομορφισμό. Αυτό δείχνει ότι κατά μία έννοια το πρώτης τάξης σύστημα αξιωμάτων PA είναι ασθενέστερο του συστήματος αξιωμάτων Πεάνο δεύτερης τάξης.
Ενώ ερμηνεύεται σαν απόδειξη στο σύνολο θεωρίας πρώτης τάξης, όπως το ZFC, η απόδειξη κατηγοριοποίησης(αγγλικα:categoricity) του Dedekind για το PA δείχνει ότι κάθε μοντέλο της θεωρίας συνόλων έχει ένα μοναδικό μοντέλο για τα αξιώματα Πεάνο, για τον ισομορφισμό, που ενσωματώνει σαν αρχικό τμήμα όλων των άλλων μοντέλων PA που περιλαμβάνεται στα μοντέλα της θεωρίας συνόλων.Στο τυποποιημένο μοντέλο της θεωρίας συνόλων,αυτό το ελάχιστο μοντέλο PA είναι το καθιερωμένο μοντέλο PA: ωστόσο,σε ένα άτυπο μοντέλο της θεωρίας συνόλων,μπορεί να είναι ένα άτυπο μοντέλο PA.Αυτό δεν μπορεί να αποφευχθεί με οποιαδήποτε τυποποίηση της θεωρίας συνόλων. Είναι φυσικό να αναρωτηθεί κανείς αν ένα αριθμήσιμο άτυπο μοντέλο μπορεί να οριστεί ρητά. Το θεώρημα του Tennenbaum,που αποδείχτηκε το 1959,δείχνει ότι δεν υπάρχει αριθμήσιμο άτυπο μοντέλο PA,στο οποίο είτε η πρόσθεση είτε ο πολλαπλασιασμός να είναι υπολογίσιμα. Αυτό δείχνει ότι είναι δύσκολο να είναι είμαστε απόλυτα σαφείς στην περιγραφή της πράξης της πρόσθεσης και του πολλαπλασιασμού ενός μετρήσιμου άτυπου μοντέλου PA. Παρολ’αυτά, υπάρχει μόνο ένας δυνατός τύπος διάταξης ενός μετρήσιμου άτυπου μοντέλου.Θεωρώντας ω τον τύπο διάταξης των φυσικών αριθμών,ζ τον τύπο διάταξης των ακεραίων, και η τον τύπο διάταξης των ρητών, ο τύπος διάταξης ενός οποιουδήποτε μετρήσιμου άτυπου μοντέλου PA είναι ω + ζ•η, το οποίο μπορεί να απεικονιστεί σαν εικόνα των φυσικών αριθμών ακολουθούμενων από μια γραμμική διάταξη εικόνων των ακεραίων.
Κίνημα στην Πόλη του Ζωγράφου

Το Κίνημα στην Πόλη του Ζωγράφου είναι δημοτική κίνηση της ριζοσπαστικής αριστεράς στο δήμο Ζωγράφου.

Ίδρυση και εκλογικές συμμετοχές

Ιδρύθηκε το 2006, ενώ στη πρώτη εκλογική διαδικασία που συμμετείχε πήρε το 6,41% ψήφων του Δήμου και εξέλεγε δημοτικό σύμβουλο τον επικεφαλής Κώστα Κωστόπουλο. Στις δημοτικές εκλογές του 2010 εξέλεξε με ποσοστό 5,01% δημοτικό σύμβουλο την Ράνια Νενεδάκη, η οποία είναι η επικεφαλής του συνδυασμού στις δημοτικές εκλογές του 2014.

Δράση

Το κίνημα στην πόλη έχει συμμετοχή στα τοπικά ζητήματα της περιοχής όπως το θέμα της Βίλας Ζωγράφου και σε συνεδρίαση ψήφισε κατά της αποδοχής δωρεάς του υπόλοιπου 50% του Κτήματος Ζωγράφου στον Δήμο ενώ παράλληλα είναι ενάντια στo Πρόγραμμα Καλλικράτης και έχει συμμετάσχει σε δράσεις ενάντια στο κλείσιμο των ιατρείων ΕΟΠΥΥ στην περιοχή, καθώς και έχει στηλιτεύσει την τσιμεντοποιήση του Δήμου. Μέλη της παράταξης συμμετείχαν σε διαμαρτυρία εναντίον της υπουργού Άννας Νταλάρα στις  06/06/2011 καθώς και εναντίον του Μιχάλη Χρυσοχοΐδη. 
Τα γραφεία της δημοτικής κίνησης Κίνημα στη Πόλη του Ζωγράφου έχουν γίνει επανειλημμένως στόχος ακροδεξιών επιθέσεων.
Gemini Suite Live

Κομμάτια

1. First Movement: Guitar Voice (Lord) - 17:22

2. Second Movement: Organ Bass (Lord) - 10:18

3. Third Movement: Drums Finale (Lord) - 16:50
Ούγος ο Μέγας

Ανατροπή του Καρόλου του Απλού

Οι βαρόνοι του βασιλείου των Δυτικών Φράγκων ύστερα από επανάσταση ανέτρεψαν τον Καρολίδη βασιλιά Κάρολο τον Απλό (922), οι ίδιοι βαρόνοι εξέλεξαν νέο βασιλιά τους τον πατέρα του Ούγου του Μεγάλου Ροβέρτο Α΄.  Ο Ροβέρτος σκοτώθηκε σε μάχη στο Σουασόν (923), ο Ούγος αρνήθηκε να δεχτεί το στέμμα και το πρόσφερε στην γαμπρό του Ροδόλφο της Γαλλίας.  Ο Κάρολος είχε ελπίδες να ανακτήσει το στέμμα των Φράγκων με την βοήθεια του ξαδέλφου του Ερμπέρ Α΄, κόμη του Βερμαντουά ο οποίος τελικά αντί να τον βοηθήσει τον συνέλαβε και τον φυλάκισε. Ο Ερμπέρ χρησιμοποίησε από τότε τον πρώην βασιλιά Κάρολο σαν απειλή προκειμένου να πιέσει για τα σχέδια του, η κατάσταση συνεχίστηκε μέχρι τον θάνατο του Καρόλου του Απλού (929).  Από τότε ο Ερμπέρ Β΄ των Βερμαντουά βρισκόταν σε συνεχή διαμάχη με τον βασιλιά Ροδόλφο και τον υποτελή του Ούγο Καπέτο, η διαμάχη έληξε όταν οι δυο πλευρές ήρθαν σε συμφωνία μεταξύ τους.

Ο ισχυρότερος ευγενής των Φράγκων

Την εποχή του θανάτου του Ροδόλφου (936) ο Ούγος κατείχε την περιοχή μεταξύ του Λίγηρα και του Σηκουάνα που αντιστοιχεί στην αρχαία Νευστρία με την εξαίρεση το Ανζού και την Νορμανδία η οποία είχε παραχωρηθεί στους Βίκινγκ (911). Είχε ενεργό ρόλο στον ερχομό του Λουδοβίκου Δ΄ από την Αγγλία (936). Με τον γάμο του με την Χέντβιχ της Σαξονίας (937) κόρη του Ερρίκου του Κυνηγού και αδελφή του Όθων Α΄ της Γερμανίας ήρθε σε διένεξη με τον Λουδοβίκο. Το 938 ο Λουδοβίκος Δ΄ της Γαλλίας ξεκίνησε τις επιθέσεις τα κάστρα και στα φρούρια τα οποία κατείχαν μέλη της οικογένειας του και μερικά από αυτά ο Ερμπέρ Α΄ του Βερμαντουά.  Ο βασιλιάς Λουδοβίκος επιτέθηκε στον Ούγο τον Μέγα και στον Γουλιέλμο τον Μακρόξιφο (939) μέχρι που ήρθαν μεταξύ τους σε συμφωνία για ειρήνη τον Ιούνιο του ίδιου χρόνου.

Προστριβές με τον Λουδοβίκο Δ΄

Την ίδια χρονιά ο Ούγος ο Μέγας μαζί με τον Ερμπέρ Α΄ του Βερμανδουά, τον Αρνούλφο Α΄ της Φράνδρας και τον δούκα της Νορμανδίας Γουλιέλμο τον Μακρόξιφο πλήρωσαν φόρο υποτέλειας στον αυτοκράτορα Όθωνα και τον υποστήριξαν στην διαμάχη του με τον βασιλιά Λουδοβίκο. Όταν ο Λουδοβίκος έπεσε στα χέρια των Νορμανδών παραδόθηκε στον Ούγο σε αντάλλαγμα με τον νεαρό δούκα Ριχάρδο.  Ο Ούγος απελευθέρωσε τον Λουδοβίκο Δ΄ υπό την προϋπόθεση να του παραδώσει το κάστρο του Λαόν.   Σε ένα εκκλησιαστικό συμβούλιο στο Ίνγκελχαϊμ (948) οι Γερμανοί επίσκοποι καταδίκασαν και αφόρισαν τον Ούγο εν απουσία του επαναφέροντας τον αρχιεπίσκοπο Αρτώ στην αρχιεπισκοπή του Ρενς.  Ο Ούγος σαν απάντηση επιτέθηκε στο Σουασόν και στην Ρεμς, ο αφορισμός επαναλήφθηκε σε νέο συμβούλιο στην Τριρ, ο Ούγος τελικά έκλεισε ειρήνη με τον Λουδοβίκο Δ΄, την εκκλησία, και τον κουνιάδο του Όθων Α΄.

Αναγνώρισε νέο βασιλιά τον Λοθάριο

Με τον θάνατο του Λουδοβίκου Δ΄ ο Ούγος αναγνώρισε διάδοχο του τον Λοθάριο, με την επέμβαση της βασίλισσας Γκερμπέργκας της Σαξονίας συνέβαλε στην στέψη του, ο Ούγος ο Μέγας ανταμείφθηκε για τις υπηρεσίες του λαμβάνοντας τα δουκάτα της Βουργουνδίας και της Ακουιτανίας.  Την ίδια χρονιά ο Γκιζλεμπέρτ, δούκας της Βουργουνδίας αναγνώρισε τον εαυτό του υποτελή του Ούγου του Μεγάλου δίνοντας την κόρη του σύζυγο στον δεύτερο γιο του Όθωνα.
2920 Αυτομέδων

Φυσικά χαρακτηριστικά

Η μέση διάμετρος του Αυτομέδοντος εκτιμάται σε 111 ± 7,5 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0433. Ο Αυτομέδων περιστρέφεται γύρω από τον εαυτό του μία φορά κάθε 10 ώρες και 13 λεπτά.
Νεκροταφείο Βογομίλων Νέας Χαλκηδόνας

Τοποθεσία

Το Νεκροταφείο Βογόμιλων Νέας Χαλκηδόνας βρίσκεται στη Νέα Χαλκηδόνα μεταξύ Θεσσαλονίκης και Γιαννιτσών. Από τον 10ο αι. η περιοχή αυτή ονομαζόταν Δρογουβίτεια, από το σλαβικό φύλο των Δραγουβιτών.
Το 1988 ανακηρύχθηκε διατηρητέο αρχαιολογικό μνημείο.

Αρχαιολογικά τεκμήρια

Σήμερα έχουν εντοπιστεί δεκατέσσερις στήλες και τριανταεννιά ισοσκελείς σταυροί.Η πιο μεγάλη στήλη έχει ύψος δύο μέτρα και πάχος πάνω από μία σπιθαμή.Για τον Νικόλαο Οικονομίδη υπάρχουν ομοιότητες ως προς το σχήμα και τις διακοσμήσεις με μνημεία στη Βουλγαρία, τη Βοσνίακαι τη Νότια Γαλλία. Επίσης την Ιβηρική χερσόνησο, τη Γερμανία και την Αγγλία.
Ιστορία ενός Εγκλήματος

Περίληψη

Σε µια µικρή πόλη του αµερικανικού νότου, ένα έγκληµα έχει διαπραχθεί. Όταν ο Βέρτζιλ Τιµπς, ένας καλοντυµένος έγχρωμος από τον βορρά φτάνει στην περιοχή, ο σερίφης Μπιλ Γκιλέσπι, λόγω των φυλετικών του προκαταλήψεων, τον συλλαµβάνει ως βασικό ύποπτο. Ο Βέρτζιλ, όµως, του αποκαλύπτει ότι είναι αστυνοµικός από τη Φιλαδέλφεια και προσφέρεται να τον βοηθήσει στις έρευνές του. Οι δύο άντρες θα πρέπει να ξεπεράσουν τις απόψεις που τους επέβαλε η κοινωνία τους να έχει ο ένας για τον άλλον, ώστε λύσουν το µυστήριο.
Ελμάν Αλί Αχμέτ

Βιογραφικά στοιχεία

Υπήρξε επιχειρηματίας στη πρωτεύουσα της Σομαλίας Μογκαντίσου έλκοντας την καταγωγή του από τη φυλή Ντούνταμπλε Χαουάγιε. Ήταν παντρεμένος με την Φαρτούν Αδάν με την οποία απέκτησε τέσσερις κόρες.
Ήταν ιδιοκτήτης συνεργείου αυτοκινήτων και αργότερα τεχνικής σχολής στην οποία εκπαίδευε πρώην μαχητές του εμφυλίου πολέμου ως μέσω αποκατάστασής αυτών στην αγορά εργασίας και στην κοινωνική ζωή της χώρας. Αναμίχθηκε στις πολιτικές εξελίξεις στη περιοχή λαμβάνοντας πρωτοβουλίες με τους τοπικούς ηγέτες ώστε να δοθεί τέλος στην εμφύλια σύρραξη. Η πολιτική του πορεία ήταν ευθυγραμμισμένη στην ειρηνική συνύπαρξη και στη συμφιλίωση. Για τον λόγο αυτό υπήρξε ιδρυτής τοπικής ποδοσφαιρικής ομάδας Ελμάν ΦΚ, υπήρξε αρωγός στις προσπάθειες για την προστασία των παιδιών, ενώ συνέλαβε στην αποκατάσταση του οδικού δικτύου και της ηλεκτρικής ενέργειας στη πόλη.
Λόγω των απειλών για τη ζωή του, σχεδίαζε να εγκαταλείψει με την οικογένειά του τη χώρα. Δολοφονήθηκε στις 9 Μαρτίου 1996 στην οικία του που βρίσκονταν στα νότια της πόλης. Την περίοδο εκείνη, τον τομέα της πόλης ήλεγχε η παράταξη του Μοχάμεντ Φαράχ Αϊντίντ, ο οποίος αργότερα αρνήθηκε τη συμμετοχή του ιδίου και συναγωνιστών του, ενώ καταδίκασε τη δολοφονία που φαινόταν να είχε πολιτικά κίνητρα. Προς τιμήν του, η συζυγός του Φαρτούν Αδάν και τα παιδιά του, ίδρυσαν στο όνομά του το Κέντρο Ελμάν Ειρήνης και Ανθρωπίνων Δικαιωμάτων.
Λόρεν Τομ

Πρώτα χρόνια

Η Λόρεν Τομ γεννήθηκε στο Σικάγο, Ιλινόι, η Κινεζοαμερικανή κόρη της Nancy και του Tom Chan, Jr., οι οποίοι δούλευαν σε επιχείρηση κατάψυξης τροφίμων. Σε ένα άρθρο στο περιοδικό Detour, η Τομ περιέγραψε το πως το γεγονός ότι την πείραζαν ως παιδί εξαιτίας της Κινεζικής καταγωγής της, την έκανε εσωστρεφή και την ενέπνευσε να ασχοληθεί με το χορό.

Θέατρο

Σε ηλικία 18 χρονών, η Λόρεν Τομ συμμετείχε στο μιούζικαλ A Chorus Line του Broadway. Κέρδισε ένα Obie Award για την υποκριτική της Οff-Broadway και ήταν μέρος του καστ στις παραγωγές του Broadway, Hurlyburly και Doonesbury.
Αραούζο Έτο

Ποδοσφαιρική καριέρα

Καριέρα στην Βραζιλία
Η επαγγελματική καρίερα του Αραούζο Έτο ξεκίνησε το 2002 μέχρι το 2005 αγωνίστηκε στις Μπαΐα, Κρικιούμα, Παρανά και Ατλέτικο Παραναένσε.
Ντιναμό Ζάγκρεμπ
Πήγε στην Ντιναμό Ζάγκρεμπ τον Αύγουστο του 2005 αγωνίστηκε συνολικά με την κροατική ομάδα σε 107 αγώνες πετυχαίνοντας 8 γκολ συνολικά κατέκτησε με την ομάδα συνολικά 5 πρωτάθληματα Κροατίας 3 Κυπελλα Κροατίας και 2 Σουπερκαπ Κροατίας.
ΠΑΟΚ Θεσ/νίκης
Στις 28 Ιανουαρίου 2011 ο Αραούζο Έτο μετακόμισε στον ΠΑΟΚ Θεσ/νίκης υπογράφοντας συμβόλαιο 2,5 ετών.
Μπακού
Στις 5 Αυγούστου 2013, ο Αραούζο Έτο υπέγραψε συβόλαιο 1 χρόνου με την Μπακού.
Σεμπάστιαν Χάφνερ

Βιογραφία

Γεννήθηκε στο Βερολίνο το 1907. Το 1938 εγκατέλειψε την Γερμανία με την εβραία αρραβωνιαστικιά του και πήγε μαζί της στο Λονδίνο, όπου δούλεψε μέχρι το 1954 σαν δημοσιογράφος και συγγραφέας της αγγλικής εφημερίδας The Observer. Για να μη φέρει όμως σε κίνδυνο την οικογένεια του που εξακολουθούσε να ζει στη Γερμανία, αποφάσισε να χρησιμοποιεί το ψευδώνυμο Σεμπάστιαν Χάφνερ για την εργασία του. 
Το 1954 επιστρέφει στο Βερολίνο όπου εξακολουθεί να εργάζεται για την αγγλική εφημερίδα μέχρι τις 13 Αυγούστου 1961, την μέρα δηλαδή που άρχισε να χτίζεται το τείχος του Βερολίνου. 
Μέχρι το 1975 γράφει για διάφορες γερμανικές εφημερίδες ("Die Welt", "Stern" magazine). Επίσης είχε δική του εκπομπή στην γερμανική τηλεόραση.
Πέθανε στο Βερολίνο το 1999.
Κάρλος Γκράσα

Καριέρα

Ο Γκράσα διορίστηκε πρωθυπουργός στις 25 Οκτωβρίου 1994 και ανατράπηκε με βραχύβιο πραξικόπημα στις 15 Αυγούστου 1995. Η εκλεγμένη κυβέρνηση αποκαταστάθηκε στην εξουσία στις 21 Αυγούστου 1995 και παρέμεινε πρωθυπουργός ως τις 31 Δεκεμβρίου 1995. Κατήλθε ως υποψήφιος στις προεδρικές εκλογές το 1996 αλλά ήρθε τελευταίος συγκεντρώνοντας μόνο το 5,4% των ψήφων. Ήταν μέλος του Κινήματος για την Απελευθέρωση του Σάο Τομέ και Πρίνσιπε/Σοσιαλδημοκρατικού Κόμματος (MLSTP/PSD). Προτού γίνει πρωθυπουργός, υπηρέτησε ως υπουργός Εξωτερικών από το 1988 ως το 1990. Εξελέγη πρόεδρος της επιτροπής κοινωνικών υποθέσεων και στο τέλος της θητείας του το 2006 αποσύρθηκε από την ενεργό ζωή του πολιτικού κόμματος.

Θάνατος

Πέθανε το 2013 σε ηλικία 81 ετών.
Δαφνούλα Αχαΐας

Ιστορία

Το χωριό δημιουργήθηκε από κατοίκους του όμορου χωριού Σταροχώρι και αρχικά λεγόταν Καρμοκολαίικα (ή και Καρμοκολέικα). Με το ΦΕΚ 287Α της 10/10/1955 πήρε την ονομασία Δαφνούλα.
Το 1897 προσαρτήθηκε στον τότε Δήμο Φαρών μέχρι το 1912 που, με την διάλυση των δήμων, προσαρτήθηκε στην τότε Kοινότητα Λαλικώστα (Φαρών). Το 1916 προσαρτήθηκε στην τότε Κοινότητα Λαλουσίου (Σταροχωρίου). Το 1997, με το Σχέδιο Καποδίστριας και την επαναφορά των δήμων, εντάχτηκε στο νέο δήμο Φαρρών μέχρι το 2010 που, με το Πρόγραμμα Καλλικράτης, προσαρτήθηκε στο Δήμου Ερυμάνθου.
Γεράσιμος Α΄ Ιεροσολύμων

Βιογραφία

Ο Γεράσιμος Α΄ Ιεροσολύμων, γεννήθηκε το 1839 στον Άγιο Ιωάννη Αρκαδίας, με το όνομα Κωνσταντίνος Δημητρίου Πρωτόπαπας.Το 1862, σε ηλικία μόλις 13 ετών, μετέβη στα Ιεροσόλυμα, κοντά στον θείο του, επίσκοπο Λύδης, Γεράσιμο Πρωτόπαπα, όπου και σπούδασε.Το 1872, εκάρη μοναχός, με την ονομασία Γεράσιμος, προς τιμήν του θείου του.Το 1877, χειροτονήθηκε Επίσκοπος Φιλαδέλφειας.Το 1881, προήχθη σε Επίσκοπος Σκυθουπόλεως και το 1885, εκλέχθηκε Πατριάρχης Ιεροσολύμων.Το 1891, μετά την παραίτηση του Νικόδημου Α΄, ανέλαβε Πατριάρχης Ιεροσολύμων.
Ο Γεράσιμος, ενίσχυσε τους ναούς της Κυνουρίας με ιερά σκεύη, άμφια, καντήλια, επιταφίους, ευαγγέλια και άλλα.Βοήθησε, επιπλέον, να σπουδάσει ο αδεlφός του, τα ανίψια του, αλλά και άλλοι συμπατριώτες του.
Πέθανε στις 9 Φεβρουαρίου 1897, σε ηλικία 58 χρονών.Σύμφωνα με την παράδοση, πριν πεθάνει, ζήτησε να τοποθετηθεί στον τάφο του, χώμα από την πατρίδα του, τον Άγιο Ιωάννη.
Διεθνής αναγνώριση του Κράτους της Παλαιστίνης

Σήμερα 138 ανεξάρτητα κράτη μέλη του ΟΗΕ και 2 μη μέλη (Δυτική Σαχάρα και Βατικανό) αναγνωρίζουν την ανεξαρτησία του Κράτους της Παλαιστίνης. Οι χώρες αυτές, χρονολογικά είναι:
Διπλή στήλη των Σενέκα του νεώτερου και Σωκράτη (Αρχαιολογικά Μουσεία του Βερολίνου SK 391 (R 106))

Περιγραφή

Οι δύο κεφαλές είναι ενωμένες στο πίσω κρανίο, στο σβέρκο και στην ωμοπλάτη. Οι δύο άνδρες είναι ντυμένοι επάνω από τον αριστερό ώμο με μανδύα του ρήτορα και φιλοσόφου. Ο γενειοφόρος Σωκράτης φοράει και δεύτερο ρούχο κάτω από τον μανδύα. Ο Σενέκας παρουσιάζεται χωρίς γενειάδα, φαλακρός και με ρυτιδωμένο μέτωπο.

Ερμηνεία

Η διπλή στήλη συγκαταλέγεται στον δημοφιλή τύπο των Ερμών, συγκεκριμένα της διπλής στήλης που τοποθετούνταν σε δημόσιους χώρους στην Ελλάδα και σε ιδιωτικά κτίρια στην Ρώμη των αρχαίων χρόνων.

Ιστορική τοποθέτηση

Το έργο χρονολογείται στις αρχές του 3ου αιώνα, το πρωτότυπο της κεφαλής του Σενέκα όμως πιστεύεται ότι είναι αρχαιότερο και ανέρχεται στο έτος 50 με 60, όταν ο Σενέκας ήταν ακόμα εν ζωή.
Φίλιππος Ροκαβέρτης

Ο Φίλιππος Ροκαβέρτης (Φίλιππος Ντελμάου υποκόμης Ροκαβέρτης), υπήρξε γενικός επίτροπος του Δουκάτου των Αθηνών και των Νέων Πατρών, διορισθείς από τον Πέτρο Δ΄ της Αραγωνίας το 1379.
Όταν το 1377, η 15ετής Μαρία της Σικελίας διαδέχτηκε τον θανόντα πατέρα της Φρειδερίκο τον Γ', ο Πέτρος Δ΄ της Αραγωνίας διεκδίκησε την διαδοχή και υποστηρίχθηκε από τους υποτελείς ηγεμόνες και υπηκόους λόγω του ότι το νεαρό της ηλικίας της Μαρίας δημιουργούσε ανασφάλεια. Τότε ο γενικός επίτροπος και ο διοικητής των Αθηνών, ζήτησαν εκ μέρους του λαού των δουκάτων να τους ορίσει κάποιον αντιπρόσωπο. Ανταποκρινόμενος διορίζει το 1379 τον Φίλιππο Ροκαβέρτη, η εξουσία του οποίου θα κάλυπτε τη Θήβα, την Αθήνα, τη Λιβαδειά, τις Νέες Πάτρες και το Σιδηρόκαστρο και απαιτεί για τον εαυτό του να αναγνωριστεί ως νέος δούκας Αθηνών και Νέων Πατρών, παραγκωνίζοντας έτσι την εξουσία της νεαρής Μαρίας της Σικελίας.
Άγιος Δόνατος

Βιογραφικά στοιχεία

Η καταγωγή του ήταν από την Αφρική. Ο Ιερώνυμος τον κατατάσσει στους εκκλησιαστικούς συγγραφείς. Ήταν επίσκοπος των Δονατιστών σχισματικών στην Καρχηδόνα, οι οποίοι αποχωρίστηκαν από την εκκλησία το 311, και είχαν αρχηγό, έναν άλλο ομώνυμο Δόνατο, τον επίσκοπο των Μελαινών καλύβων (casae nigrae). Ήταν διάδοχος του Μαγιορίνου που πέθανε το 315. Ως χαρακτήρας ήταν κενόδοξος, υπερήφανος, υπερβολικά αλαζόνας και αυθάδης, ακόμα και στους απεσταλμένους του αυτοκράτορα που κάναν προπαγάνδα για την επανένωση των εκκλησιών. Εξορίστηκε από την Καρχηδόνα το έτος 348 ή το 355.
Ελπινίκη Σταμούλη Σαραντή

Βιογραφία

Η Ελπινίκη Σταμούλη γεννήθηκε στη Σηλυβρία της Ανατολικής Θράκης το 1882, και ήταν κόρη του πολυμαθούς ευπατρίδη λογίου και πολιτευτή Αναστασίου Σταμούλη και αδελφή των Μιλτιάδη Σταμούλη και Σωφρονίου μητροπολίτη Ελευθερουπόλεως. Σπούδασε στο Ζάππειο Παρθεναγωγείο Κωνσταντινουπόλεως, απ' όπου αποφοίτησε το 1898. Με τον πατέρα της ταξίδευσε στην Ευρώπη και την Αίγυπτο, και το 1908 στους Αγίους Τόπους. 
Μετά την Ανταλλαγή πληθυσμών το 1922 η οικογένεια Σταμούλη κατέφυγε στην Αθήνα, όπου η Ελπινίκη ξεκίνησε τη συστηματική καταγραφή εθίμων και παραδόσεων ολόκληρης της Ανατολικής Θράκης, βασιζόμενη σε μαρτυρίες προσφύγων που εγκαταστάθηκαν εκεί. Την πολυετή εργασία της εξέδωσε σε δύο τόμους: "Απο την Ανατολική Θράκη : η Σηλυβρία με τα γύρω της χωριά" τα έτη 1956 και 1959. 
Το 1922 παντρεύτηκε τον επίσης Θρακιώτη Μιλτιάδη Σαραντή, νομικό και πολιτευτή, και έζησαν μαζί στην Αθήνα ως τον θάνατό του, 1967, άτεκνοι. 
Η λαογραφική προσφορά της Ελπινίκης Σταμούλη-Σαραντή είναι από τις πλουσιότερες και πιό αντιπροσωπευτικές για την Σηλυβρία και την Ανατολική Θράκη. Με την πνευματικότητα και την γυναικεία κατανόησή της, αλλά και με την διορατικότητα που την διέκρινε, χρησιμοποίησε στα δημοσιεύματά της την καθομιλουμένη γλώσσα των περιοχών που περιέγραφε, δίνοντάς μας ποιοτικά και ποσοτικά άριστο λαογραφικό υλικό, για όλους τους τομείς της λαογραφίας. 
Δημοσίευσε πλήθος άρθρων με παραμύθια, λεξιλόγιο, λαϊκή βοτανολογία κλπ. στα περιοδικά : "Ελληνίδα", "Λαογραφία", "Θρακικά", "Αρχείον Θρακικού Θησαυρού", "Αρχείον Πόντου", "Μικρασιατικά Χρονικά", "Νέα Εστία", "Ελληνική Δημιουργία", "Μακεδονικόν Ημερολόγιον" και στην εφημερίδα "Ελεύθερον Βήμα" αλλά και στην "Μεγάλη Ελληνική Εγκυκλοπαίδεια". 
Μαζί με την Κατίνα Βεΐκου - Σεραμέτη θεωρούνται οι κατεξοχήν λαογράφοι της ευρύτερης περιοχής της Σηλυβρίας, αφού και οι δύο διέσωσαν πολύτιμες μαρτυρίες καταγράφοντας έθιμα και λαϊκές συνήθειες, σήμερα ξεχασμένα.
Έδρασε επίσης ιδρύοντας σχολείο στον Έβρο και γηροκομείο στην Νέα Σμύρνη. Απεβίωσε στη Νέα Σμύρνη στις 16 Σεπτεμβρίου 1971. Το όνομά της δόθηκε σε οδό της Νέας Σμύρνης.
Ο τάφος της βρίσκεται στη Νέα Σμύρνη, όπου αναπαύεται η οικογένεια Σταμούλη και ο άνδρας της Μιλτιάδης Σαραντής, με γραμμένο στην πλάκα τους τούτο το απλό ποίημα:
Ἀπ' τῆς Θράκης τὴ δούλη πατρίδα στὴν ἐλεύθερη χώρα κοιμηθήκαμε τώρα μ' αἰώνια ἐλπίδα στὴ ζωή τῆς Φυλῆς.
Κλίσα (Μπίχατς)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Δύναμη Κοριόλις

Μετεωρολογία

Η δύναμη Κοριόλις εξηγεί την αντιωρολογιακή (ως προς παρατηρητή στον Νότιο πόλο) κίνηση του ανέμου στην επιφάνεια της Γης. Η επιφάνεια της Γης λόγω της περιστροφής αλλάζει κατεύθυνση κι επομένως επιταχύνεται. Όμως σε ένα επιταχυνόμενο σύστημα αναφοράς δεν ισχύουν οι νόμοι κίνησης του Νεύτωνα. Χρειαζόμαστε έτσι, μία δύναμη που να εξηγεί αυτήν την κίνηση, την δύναμη Coriolis. Κάθε κίνηση στο Βόρειο ημισφαίριο εκτρέπεται προς τα δεξιά και στο νότιο ημισφαίριο είναι αντίθετα προς τα αριστερά, και εφόσον η δύναμη είναι κάθετη στην ταχύτητα, οι τροχιές των ανέμων είναι κυκλικές.